SL Uradni list Evropske unije C 305/13

Sporočilo Komisije v skladu s členom 4(1)(a) Uredbe Sveta (EGS) št. 2408/92

Uvedba obveznosti javne službe za redne zračne prevoze znotraj Italije

(Besedilo velja za EGP)

(2006/C 305/05)

V skladu s členom 4(1)(a) Uredbe Sveta (EGS) št. 2408/92 z dne 23. julija 1992 o dostopu letalskih prevoznikov Skupnosti do letalskih prog znotraj Skupnosti je italijanska vlada v skladu s sklepi uradnega srečanja pristojnih služb, ki je potekalo pri upravi dežele Sicilija, sklenila uvesti obveznosti javne službe za redne zračne prevoze na progah:

1. Zadevne proge

Pantelleria–Palermo in v obratni smeri,

Lampedusa-Palermo in v obratni smeri,

Lampedusa–Catania in v obratni smeri,

Lampedusa–Rim in v obratni smeri,

Pantelleria–Rim in v obratni smeri.

V skladu s Prilogo II k Uredbi (EGS) št. 2408/92 se za namembni kraj Rim šteje rimski letališki sistem, ki zajema Rim Fiumicino in Rim Ciampino.

1.1. V skladu s členom 9 Uredbe Sveta (EGS) št. 95/93 z dne 18. januarja 1993 o skupnih pravilih dodeljevanja slotov na letališčih Skupnosti, kakor je spremenjena z Uredbo (ES) št. 793/2004, lahko pristojni organi rezervirajo nekatere slote za opravljanje zračnih prevozov pod pogoji, ki jih določa to sporočilo.

1.2. Navedene proge sestavljajo en sam paket, ki ga zainteresirani prevozniki sprejmejo v celoti.

1.3. Za dosego ciljev, zaradi katerih so bile uvedene obveznosti javne službe, bo italijanski urad za civilno letalstvo ENAC preveril, ali imajo zračni prevozniki, ki sprejmejo obveznosti, ustrezno strukturo in izpolnjujejo najnujnejše zahteve za dostop do storitve.

2. Podrobne obveznosti javne službe

2.1 Najmanjša mogoča pogostost prevozov

a. Med Pantellerio in Palermom ter v obratni smeri

Najmanjše mogoče pogostosti so:

— vsaj en prevoz dnevno in en povraten prevoz dnevno vse leto z zrakoplovi s 44 sedeži;

— vsaj en prevoz dnevno in en povraten prevoz dnevno vse leto z zrakoplovi s 120 sedeži;

— v obdobju med 1. majem in 30. oktobrom poleg prej navedenih dveh prevozov še trije prevozi tedensko in trije povratni prevoz tedensko ob petkih, sobotah in nedeljah z zrakoplovi s 44 sedeži.

b. Med Lampeduso in Palermom ter v obratni smeri

Najmanjše mogoče pogostosti so:

— vsaj en prevoz dnevno in en povraten prevoz dnevno vse leto z zrakoplovi s 44 sedeži;

— vsaj en prevoz dnevno in en povraten prevoz dnevno vse leto z zrakoplovi s 120 sedeži;

— v obdobju med 1. majem in 30. oktobrom poleg prej navedenih dveh prevozov še trije prevozi tedensko in trije povratni prevoz tedensko ob petkih, sobotah in nedeljah z zrakoplovi s 44 sedeži.

c. Med Lampeduso in Catania ter v obratni smeri

Najmanjše mogoče pogostosti so:

— v obdobju med 1. majem in 30. oktobrom vsaj trije prevozi tedensko in trije povratni prevoz tedensko z zrakoplovi s 44 sedeži;

— v obdobju med 1. majem in 30. oktobrom vsaj en prevoz dnevno in en povratni prevoz dnevno z zrakoplovi s 44 sedeži;

d. Med Lampeduso in Rimom ter v obratni smeri

Najmanjše mogoče pogostosti so:

— v obdobju med 1. oktobrom in 31. majem vsaj dva prevoza tedensko in dva povratna prevoza tedensko z zrakoplovi s 120 sedeži.

e. Med Pantellerio in Rimom ter v obratni smeri

Najmanjše mogoče pogostosti so:

— v obdobju med 1. oktobrom in 31. majem vsaj en prevoz tedensko in en povratni prevoz tedensko z zrakoplovom s 120 sedeži.

Za primer okvare zrakoplova, ki se običajno uporablja za opravljanje zračnih prevozov z obveznostjo javne službe, je treba zagotoviti, da je na voljo zrakoplov, ki ga je mogoče uporabiti v roku štirih ur.

Celotna zmogljivost vsakega zrakoplova mora biti na prodaj v skladu z ureditvijo obveznosti javnih služb.

2.2. Vozni red

opraviti je treba

na progi Pantelleria–Palermo:

vsaj

— en prevoz z odhodom med 8.00 in 10.00

— en prevoz z odhodom med 15.00 in 17.00

na progi Palermo–Pantelleria:

vsaj

— en prevoz z odhodom med 8.00 in 10.00

— v prevoz z odhodom med 15.00 in 17.00

na progi Lampedusa–Palermo:

vsaj

— en prevoz z odhodom med 7.00 in 10.00

— en prevoz z odhodom med 18.00 in 21.00

na progi Palermo–Lampedusa:

vsaj

— en prevoz z odhodom med 7.00 in 10.00

— en prevoz z odhodom med 18.00 in 21.00

Za proge Lampedusa–Catania in v obratni smeri, Lampedusa–Rim in v obratni smeri ter Pantelleria–Rim in v obratni smeri je treba določiti vozni red, ki omogoča zvezo z omrežjem mednarodnih in nacionalnih zračnih prevozov, ki potekajo na letališču Catanie oziroma letališču Rima.

2.3. Vrsta in zmogljivost uporabljenih zrakoplovov

Zračne prevoze na progah Pantelleria–Palermo in v obratni smeri ter Lampedusa–Palermo in v obratni smeri je treba opravljati z dvomotornimi letali na turbopropelerski ali reaktivni pogon z uravnanim zračnim pritiskom in z zmogljivostjo najmanj 44 sedežev na let ali z zrakoplovi z zmogljivostjo najmanj 120 sedežev na let, kot določata točki 2.1(a) in 2.1(b) v tem vrstnem redu.

Zračne prevoze na progi Lampedusa-Catania in v obratni smeri je treba opravljati z dvomotornimi letali na turbopropelerski ali reaktivni pogon z uravnanim zračnim pritiskom in z zmogljivostjo najmanj 44 sedežev na let, kot določa točka 2.1(c).

Zračne prevoze na progah Lampedusa–Rim in Pantelleria–Rim je treba opravljati z zrakoplovi z zmogljivostjo najmanj 120 sedežev na let, kot določata točki 2.1(d) in 2.1(e) v tem vrstnem redu.

Če bodo zahteve trga večje, bo treba povečati zmogljivost z uvedbo dodatnih letov brez dodatnega nadomestila in z istimi cenami prevozov kakor v naslednji točki 2.4.

Za vse navedene zračne prevoze je treba zagotoviti tri rezervne sedeže za nujne zdravstvene primere in potrebe institucionalnih organov. Od teh treh sedežev dveh ne bo mogoče rezervirati/prodati do zadnjih 24 ur pred odhodom, enega pa ne do zadnjih 12 ur pred odhodom.

Na zračnih prevozih z zrakoplovi z zmogljivostjo najmanj 120 je treba zagotoviti možnost za prevoz oseb s posebnimi potrebami (WCHR, WCHS, WCHC), oseb na nosilih, trupel in po potrebi blaga.

Prevoznik, ki sprejme obveznosti javne službe, si bo ob upoštevanju varnostnih zahtev, ki bi lahko upravičile zavrnitev vkrcanja, prizadeval storiti vse potrebno, da bo invalidnim potnikom in potnikom z omejeno gibljivostjo omogočil čim lažji prevoz.

2.4. Cene prevozov

a) najvišje cene, ki se uporabljajo na vsaki od prog, so: Pantelleria–Palermo ali v obratni smeri 29,00 EUR Lampedusa–Palermo ali v obratni smeri 31,00 EUR Lampedusa–Catania ali v obratni smeri 31,00 EUR Lampedusa–Rim ali v obratni smeri 60,00 EUR Pantelleria–Rim ali v obratni smeri 60,00 EUR Vse navedene cene vozovnic so brez DDV in letaliških pristojbin; prepovedano je zaračunavanje kakršnih koli doplačil. Vsi potniki na progah z obveznostmi javne službe so upravičeni do navedenih cen. Zagotovljen mora biti najmanj en način distribucije in prodaje vozovnic, ki je popolnoma brezplačen in potnikov finančno dodatno ne obremenjuje.

b) Vsako leto pristojni organi prilagodijo najvišje cene vozovnic sorazmerno s stopnjo inflacije v prejšnjem letu, izračunano na podlagi splošnega indeksa cen življenjskih potrebščin ISTAT/FOI. Popravek je treba uradno sporočiti vsem prevoznikom, ki opravljajo prevoze na zadevnih progah, in Evropski komisiji zaradi objave v Uradnem listu Evropske unije.

c) Kadar se povprečni menjalni tečaj EUR/USD in/ali stroški letalskega goriva v posameznem polletju spremenijo za več kot 5 %, morajo biti temu ustrezno prilagojene tudi cene vozovnic sorazmerno z deležem stroškov letalskega goriva v stroških prevoza.

Morebitno prilagoditev cen prevozov opravi minister za promet v dogovoru s predsednikom dežele Sicilija. Če povečanje presega navedeni odstotek, skupni tehnični odbor začne postopek prilagoditve, ko jih obvestijo zračni prevozniki, ki opravljajo prevoze na progah z obveznostmi javne službe, če se stroški zmanjšajo se postopek začne po službeni dolžnosti. Med navedeno preučitvijo imajo zračni prevozniki, ki opravljajo prevoze na progah z obveznostmi javne službe, možnost predložiti pripombe.

Morebitna prilagoditev začne veljati v polletju po ugotovitvi stanja.

Popravek se uradno sporoči vsem prevoznikom na zadevnih progah in Evropski komisiji zaradi objave v Uradnem listu Evropske unije.

2.5. Neprekinjenost prevozov

Za zagotovitev neprekinjenosti, rednosti in točnosti prevozov se prevoznik, ki sprejme te obveznosti javne službe, obveže, da:

— bo opravljal prevoze najmanj 12 zaporednih mesecev in storitve ne bo prekinil brez najmanj 6-mesečnega odpovednega roka;

— bo ravnal z uporabniki v skladu z načeli listine o pravicah potnikov v letalskem prometu in zadevnimi nacionalnimi in mednarodnimi predpisi ter predpisi Skupnosti;

— bo položil varščino za opravljanje dejavnosti, ki je namenjena zagotovitvi ustreznega opravljanja in nadaljevanja storitve. Taka varščina mora znašati 800 000,00 EUR v obliki zavarovalnega jamstva v korist ENAC – Ente Nazionale dell'Aviazione Civile, ki ga lahko uporabi za zagotovitev nadaljevanja prevozov z obveznostmi javne službe;

— bo vsako leto opravil najmanj 98 % predvidenih letov, z največ 2 % odpovedanih letov iz razlogov, ki jih je mogoče neposredno pripisati prevozniku, razen v primerih višje sile;

— bo regulativnemu organu izplačal kazen v višini 3 000,00 EUR za vsak odpovedani prevoz, ki bo presegel mejo 2 %. Ti zneski bodo oddeljeni za ozemeljsko povezanost Sicilije;

— bo zagotovil, da so leti opravljeni z odstopanjem največ 30 minut glede na določeni vozni red (koeficient točnosti storitve).

— bo za vsako zamudo, ki presega 30 minut, vsakemu potniku v dobro priznal 15,00 EUR, ki jih bo ta lahko uveljavil pri naslednjem nakupu vozovnice.

Navedeno pravilo ne velja za odpovedane lete in tiste, pri katerih je zamuda nastala zaradi vremenskih razmer, stavk ali dogodkov, za katere ni odgovoren prevoznik in/ali na katere nima vpliva.

Kazni iz te točke se lahko seštevajo s kaznimi iz Zakonodajnega dekreta št. 69 z dne 27.1.2006 o kazenskih določbah za kršitev Uredbe (ES) št. 261/2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov.